Z A P I S N I K
9. sjednice Vijeća Mjesnog odbora „Ivan Mažuranić“
održane 14. veljače 2022.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati


NAZOČNI ČLANOVI VIJEĆA:
Marko Stipić, Davorin Bogović, Kristijan Bolarić, Tin Trstenjak, Zrinka Penava  i Maja Oreški Pavliš.

NENAZOČNI ČLANOVI VIJEĆA: Dolores Jandrić

OSTALI NAZOČNI:  
Ankica Penava Pejčinović, članica VGČ Donja Dubrava

Predsjedava Marko Stipić, predsjednik Vijeća.

Zapisnik vodi Zrinka Penava, članica VMO „Ivan Mažuranić“.

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 8. sjednice Vijeća, održane 17. siječnja 2022.

Na prijedlog predsjednika Vijeće jednoglasno utvrđuje


D N E V N I   R E D

1. Prijedlog programa rada Vijeća Mjesnog odbora „Ivan Mažuranić“ za 2022. godinu,
2. Zahtjev za povremeno korištenje prostora u objektu mjesne samouprave „Ivan Mažuranić“ prema zahtjevu Dramske skupine DUB, donošenje zaključka,
6.   Aktualna komunalna problematika,
7.   Pitanja, prijedlozi i obavijesti.


Ad 1 - Prijedlog programa rada Vijeća Mjesnog odbora „Ivan Mažuranić“ za 2022. godinu,

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Bez rasprave/ Vijeće jednoglasno donosi


PROGRAM RADA 
VIJEĆA MJESNOG ODBORA „IVAN MAŽURANIĆ“ ZA 2022.
(Tekst Programa prilaže se ovom zapisniku i njegov je sastavni dio.)

Ad 2. Zahtjev za povremeno korištenje prostora u objektu mjesne samouprave „Ivan Mažuranić“ prema zahtjevu Dramske skupine DUB, donošenje zaključka,

Članovi Vijeća primili su pisani materijal na sjednici, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Davorin Bogović, Kristijan Bolarić, Tin Trstenjak, Zrinka Penava i Maja Oreški Pavliš.


Vijeće jednoglasno donosi

Z A K L J U Č A K 

1. Dramskoj skupini DUB odobrava se povremeno korištenje prostora u objektu mjesne samouprave „Ivan Mažuranić“ Vrpoljska 10, u terminu četvrtkom 17,30 do 19,30 od   1. ožujka 2022. do 31. ožujka 2023. 

1. Prostor iz točke 1. ovog Zaključka koristit će Dramska skupina DUB bez naknade.

1. Dramska skupina DUB obvezuje se postupati s pažnjom dobrog gospodara u korištenju prostora. 

1. O povremenom korištenju prostora iz točke 1. ovog Zaključka, Gradski ured za mjesnu samoupravu, civilnu zaštitu i sigurnost  izdat će odobrenje o korištenju, a u skladu s ovim Zaključkom. 


Ad 3.  Aktualna komunalna problematika;

Predsjednik usmeno obavještava nazočne o potrganim zaštitnim stupićima ispred pekare na Fočanskoj ulici, odnosno na uglu Fočanske i Kapucinske ulice. Kaže da je razgovarao s nadležnim Uredom i dobio informaciju da stupići nisu uklonjeni sukladno rješenju Grada. Predlaže da se uputi nadležnom uredu zahtjev da se stupići koji su samoinicijativno iščupani ili potrgani ponovno postave. Predsjednik otvara raspravu. Predsjednik otvara raspravu.
U raspravi sudjeluju: Marko Stipić, Davorin Bogović, Kristijan Bolarić, Tin Trstenjak, Zrinka Penava i Maja Oreški Pavliš. Vijeće jednoglasno donosi


ZAKLJUČAK
 o zahtjevu za postavom zaštitnih stupića na spoju Fočanske i Kapucinske ulice


1. Vijeće utvrđuje da su zaštitni stupići postavljeni na spoju Fočanske i Kapucinske ulice (ispred pekarne - sjeveroistočni ugao) samoinicijativno potrgani ili iščupani. Smatra se da je potrebno uputiti zahtjev prema nadležnom gradskom uredu za postavom zaštitnih stupića, obzirom postojeće stanje ugrožava sigurnost svih sudionika u prometu. 

1. Ovaj zaključak dostavlja se Vijeću Gradske četvrti Donja Dubrava na daljnje postupanje. 


Ad 4. Pitanja, prijedlozi i obavijesti
Budući da  nije bilo pitanja i prijedloga predsjednik zatvara točku dnevnog reda i zaključuje sjednicu.
Dovršeno u 19,00 sati.


KLASA: 024-08/22-08/360
[bookmark: _GoBack]URBROJ: 251-13-11-4-22-2
Zagreb, 14. veljače 2022.

Zapisnik sastavila:
Zrinka Penava


Predsjednik
Vijeća Mjesnog odbora 
„Ivan Mažuranić“

Marko Stipić

